**Návrh doplnku 1/2022**

**Všeobecne záväzného nariadenia obce Oravská Polhora o miestnom poplatku za komunálne odpady a drobné stavebné odpady**

**č. 3 /2021**

Obec Oravská Polhora v súlade s ustanovením § 6 ods. 1 zákona č. 369/1990 Zb. o obecnom zriadení v znení neskorších predpisov (ďalej len zákon č. 369/1990 Zb.) a ustanoveniami zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (ďalej len „zákon“) vydáva tento doplnok všeobecne záväzné nariadenie obce Oravská Polhora o miestnom poplatku za komunálne odpady a drobné stavebné odpady č. 3/2021

V článku 3 Miestny poplatok za zber, prepravu a zneškodnenie komunálnych odpadov a drobných stavebných odpadov sa mení nasledovne:

TRETIA ČASŤ

§3

**Sadzba poplatku**

1. Sadzba poplatku podľa § 78 odst. 1 písm. b)

a/ fyzická osoba **0,069** €/osoba/deň ( **25,18 €/osoba/rok**)

Výška poplatku sa určí ako súčin sadzby, počtu osôb a počtu kalendárnych dní, za ktoré sa určuje poplatok.

b/ fyzická osoba, ktorá užíva chatu, chalupu alebo dom na individuálnu rekreáciu

**0,069** €/osoba/deň

Výška poplatku sa určí ako súčin sadzby, počtu osôb a počtu kalendárnych dní, za ktoré sa určuje poplatok.

2.Sadzba poplatku podľa § 78 odst. 2 písm. a)

Obec určuje množstvový spôsob zberu komunálneho odpadu pre právnické osoby a podnikateľov so stálou prevádzkarňou a určuje nasledovné sadzby pre jednotlivé typy nádob:

a) **0,025** €/liter pre nádobu 110 litrov KUKA kovovú

((dvojtýždňový vývoz 0,025 € x 110 l x 26 vývozov = 71,50 € /rok/1 nádoba)

(mesačný vývoz 0,025 € x 110 l x 12 vývozov = 33,00 € /rok/1 nádoba)

b) **0,025** €/liter pre nádobu 120 l KUKA plastovú

(dvojtýždňový vývoz 0,025 € x 120 l x 26 vývozov = 78,00 € /rok/1 nádoba)

(mesačný vývoz 0,025 € x 120 l x 12 vývozov = 36,00 € /rok/1 nádoba)

c) obec určuje sadzbu poplatku za jeden kilogram drobných stavebných odpadov bez

obsahu škodlivín na sumu „0,015 eur“ za kilogram týchto odpadov. Poplatok sa

platí na zbernom dvore pri odovzdaní odpadu.

d) obec určuje sadzu poplatku za objemný komunálny odpad uložený na zbernom dvore nad obmedzený objem 500 kg na jednu bytovú jednotku vo výške 0,050 € za jeden kilogram.

Výška poplatku sa určí ako súčin sadzby, objemu nádoby, frekvencie odvozov a počtu

nádob. Poplatník podľa sadzby ods. 2 má možnosť výberu smetnej nádoby z dvoch

druhov a to 110 l KUKA nádobu a 120 l KUKA nádobu. Poplatník podľa tohto

ustanovenia oznámi obci Oravská Polhora do 31.01. bežného roka na predpísanom

tlačive akú nádobu bude používať na vývoz odpadu, frekvenciu vývozu odpadu ako aj

počet nádob, ktoré bude používať na vývoz odpadu. (príloha č. 1 VZN)

3.Poplatok vyrubuje obec každoročne rozhodnutím na celé zdaňovacie obdobie. Vyrubený poplatok u fyzických osôb, právnických osôb a podnikateľov je splatný prostredníctvom dokladu SIPO, v hotovosti do pokladne obce alebo bezhotovostne na účet obce Oravská Polhora, ktorý je uvedený v rozhodnutí.

4.Poplatník je povinný v priebehu zdaňovacieho obdobia oznámiť obci vznik, zmenu a zánik poplatkovej povinnosti do 30 dní odo dňa keď tieto zmeny nastali.

5.Poplatková povinnosť vzniká dňom, ktorým nastane skutočnosť uvedená v § 77 ods. 2 zákona o miestnych daniach. Poplatková povinnosť zaniká dňom, ktorým zanikne táto skutočnosť.

PIATA ČASŤ

§5

**Spoločné záverečné ustanovenia**

1.Kontrolu dodržiavania tohto nariadenia vykonáva:

1. príslušná komisia obecného úradu
2. starosta obce
3. zamestnanci Obecného úradu v Oravskej Polhore

2.V zmysle ustanovenia § 6 ods. 3 zákona č. 369/1990 Zb. o obecnom zriadení v znení neskorších predpisov bol návrh doplnku č. 1/2022 VZN č. 3/2021 o poplatku za komunálne odpady a drobné stavebné odpady na území obce Oravská Polhora zverejnený na úradnej tabuli obce Oravská Polhora a na internetovej stránke obce Oravská Polhora od 29.11.2022 do 31.12.2022.

3.Na tomto doplnku Všeobecného záväzného nariadenia sa uznieslo Obecné zastupiteľstvo v Oravskej Polhore dňa 14.12.2022 a schválilo ho uznesením č. 6/2022.

4.Doplnok VZN č. 1/2022 nadobúda účinnosť 15-tym dňom od jeho vyvesenia na úradnej tabuli obce, t.j. dňa **1.1.2023.**

5.Doplnok VZN č. 1/2022 bude prístupné k nahliadnutiu po nadobudnutí účinnosti na obecnom úrade v Oravskej Polhore a na internetovej stránke obce Oravská Polhora.

Ing. Michal Strnál

starosta obce